Kedves TthL!

A multipoligon felbontása egyáltalán nem érinti a térkép használhatóságát: a felhasználó pont ugyanazt fogja látni, mint korábban. Ez csupán a szerkeszthetőség miatt fontos: a nagy multipoligonokkal nagyon nehéz bánni. Pl. ha egy kis része módosul, akkor az egészet szerkeszteni kell, ami kényelmetlen.

A másik kérdéshez:

- Az erődtérkép, ahogy te is írod, alapvetően közigazgatási szemléletű. Az az erdő, amit az ingatlannyilvántartásban erdőként tartanak számon. (Akár akkor is, ha ott épp nincs is fa.)

- Az OSM „valóságszemléletű”, vagyis az az erdő, ahol van egy csomó fa. Függetlenül attól, hogy az ingatlannyilvántartásban hogyan van bejegyezve a terület. Ennek az az oka, hogy az OSM-et hétköznapi embereknek szánták, akiknek az a lényeg, hogy lehetőleg ugyanazt lássák a térképen, mint a terepen, s általában kevésbé érdekli a telekkönyv.

Légy jó!

Gábor